
Subject: vss-817
Labdien!
Tieslietu ministrija ir izvērtējusi Iekšlietu ministrijas precizēto Ministru kabineta rīkojuma projektu "Par valsts nekustamā īpašuma Pils ielā 12, Cēsīs, Cēsu novadā, nodošanu Cēsu novada pašvaldības īpašumā" (VSS-817) (turpmāk – projekts), tam pievienoto sākotnējās ietekmes novērtējuma ziņojumu (anotāciju) un izziņu par atzinumos izteiktajiem iebildumiem, un atbalsta projekta tālāku virzību, izsakot šādu iebildumu:
Ņemot vērā, ka izziņā nav līdz galam atbildēts uz Tieslietu ministrijas izteiktajiem iebildumiem, tomēr lūdzam papildināt anotāciju ar konkrētāku informāciju par to, kāda rīcība paredzēta ar ekspozīciju “Sirdsapziņas ugunskurs” nekustamā īpašuma Pils ielā 12, Cēsīs, atsavināšanas gadījumā, it īpaši ņemot vērā, ka 2016. gada 26. jūlija patapinājuma līgums Nr. 2016/20-Pat tika noslēgts ar mērķi izveidot šādu ekspozīciju (sk. līguma 1.2. apakšpunktu) un to pēc nekustamā īpašuma Pils ielā 12, Cēsīs atsavināšanas paredzēts izbeigt. Papildus minētajam lūdzam skaidrot, vai sabiedriskā labuma organizāciju - Latvijas politiski represēto Cēsu biedrība piekrīt minētā patapinājuma līguma laušanai.
Noslēgumā informējam, ka par tiesību akta projekta saturu un atbilstību normatīvajiem aktiem, kā arī izpildīšanas iespējamību ir atbildīgs tā virzītājs izskatīšanai Ministru kabinetā.

Ar cieņu
Jānis Bērziņš

Civiltiesību departamenta
Vispārējo civiltiesību nodaļas

